**Notă informativă**

**la proiectul de modificare a Regulamentului privind planificarea, aprobarea şi efectuarea investiţiilor, aprobat prin Hotărârea Consiliului de administraţie ANRE nr. 283 din 15.11.2016**

|  |
| --- |
| * + - 1. ***Denumirea autorului responsabil de elaborarea proiectului*** |
| Agenția Națională pentru Reglementare în Energetică |
| ***2. Condiţiile ce au impus elaborarea proiectului de modificare a actului normativ şi finalitățile urmărite*** |
| În temeiul *art.7 alin. (1) lit. q)* din Legea nr. 108/2016 cu privire la gazele naturale, „Agenția Națională pentru Reglementare în Energetică (în continuare - ANRE) elaborează și aprobă Regulamentul privind planificarea, aprobarea şi efectuarea investiţiilor”.  Potrivit Legii, ANRE aprobă planurile anuale de investiţii ale operatorilor de sistem și monitorizează realizarea acestora.  În conformitate cu Regulamentul privind planificarea, aprobarea şi efectutarea investiţiilor, următoarele categorii de investiţii pot fi incluse în planul anual de investiţii elaborat de titularii de licenţă:  *Categoria A*: Investiţii în construcţia de noi reţele şi noi capacităţi de producere;  *Categoria B*: Investiţii în reţele şi capacităţi de producere existente (reconstrucţie, modernizare şi retehnologizare, efectuarea reparaţiilor capitale a reţelelor, a instalaţiilor de producere);  *Categoria C*: Investiţii în mijloace de transport, maşini, mecanisme, utilaje mecanice;  Categoria D: Investiţii în echipamente de măsurare, aparate de control şi diagnostică, inclusiv aferente reţelelor;  *Categoria E*: Investiţii în clădiri şi construcţii, inclusiv aferente reţelelor;  *Categoria F*: Investiţii în tehnică de calcul, telecomunicaţii;  *Categoria G*: Investiţii în imobilizări necorporale (programe, licenţe etc.);  *Categoria H*: Alte investiţii legate de activitatea licenţiată.  Potrivit pct. 54 din Regulament, “la elaborarea planurilor anuale de investiţii, cât şi la modificarea acestora, titularii de licenţă sunt obligaţi să aloce **cel puţin 75 %** din valoarea totală a proiectelor de investiţii pentru realizarea proiectelor de investiţii din categoriile **A** şi **B,** precum şi celor aferente reţelelor din categoriile **D şi E**”.  Finalitățile urmărite la elaborarea proiectului de modificare a Regulamentului privind planificarea, aprobarea şi efectuarea investiţiilor sunt:   * asigurarea respectării de către întreprinderile reglementate a principiului desfăşurării activităţilor cu cheltuieli minime şi la eficienţă maximă; * planificarea optimă a planurilor anuale de investiții de catre titularii de licențe pornind de la necesarului de investiții și existența rețelelor în teritoriul autorizat; * alimentarea fiabilă cu gaze naturale a consumatorilor existenţi şi potenţiali; * promovarea investiţiilor eficiente şi necesare la desfășurarea activităților reglementate.   Pornind de la statistica privind lungimea rețelelor de distribuție a gazelor naturale[[1]](#footnote-1) și nivelul de acces al consumatorilor la rețeaua de distribuție a gazelor naturale, modificările ce urmează a fi operate în Regulamentul privind planificarea, aprobarea şi efectuarea investiţiilor vor permite titularilor licențelor de distribuție- în teritoriul autorizat al cărora există rețele de distribuție ce alimentează mai mult de 90% din consumatorii finali potențiali, să includă în planul anual de investiții proiecte de investiții din categoriile C, F, G și H. Totodată, titularii de licență vor avea obligația de a demonstra eficiența sau necesitatea acestor proiecte de investiții.  De menționat, că Agenția a recepționat mai multe demersuri de la operatorii sistemelor de distribuţie a gazelor naturale (SRL ”Chişinău-gaz”, SRL ”Ialoveni -gaz”, SRL ”Orhei-gaz”, SRL ”Ungheni-gaz” , SRL ”Edineţ-gaz”, SRL ”Floreşti-gaz”, SRL ”Cimişlia -gaz”, SRL ”Gagăuz-gaz”, SRL ”Taraclia-gaz”, SRL ”Cahul-gaz, SRL ”Ştefan Vodă gaz”), care au solicitat operarea modificărilor la Regulamentul privind planificarea, aprobarea şi efectuarea investiţiilor din motiv că este dificil de a aloca **cel puţin 75 %** din valoarea totală a proiectelor de investiţii pentru proiectele din categoria „rețele”. |
| ***3. Principalele prevederi ale proiectului*** |
| Regulamentul privind planificarea, aprobarea şi efectuarea investiţiilor urmează a fi modificat prin completarea cu un nou punct care va avea următoarea redacție:  „541. În cazul în care valoarea totală a proiectelor de investiții în reţele de gaze naturale nu atinge nivelul de 75% din valoarea totală a investițiilor anuale, titularii licențelor de distribuție în teritoriul autorizat al cărora, există rețele de distribuție a gazelor naturale ce alimentează mai mult de 90% din consumatorii finali potențiali, sunt în drept să includă în planul anual de investiții proiecte de investiții din categoriile C, F, G și H, totodată demonstrând eficiența sau necesitatea acestor proiecte de investiții”. |
| ***4. Fundamentarea economico - financiară*** |
| Elaborarea, aprobarea şi implementarea acestor modificări la Regulament nu va afecta negativ activitatea operatorilor din sectorul gazelor naturale, întrucât aceștia vor avea posibilitatea să-şi acopere prin tarif costurile justificate, strict necesare pentru desfășurarea activităților reglementate. De asemenea, nici consumatorii existenți şi potențiali de gaze naturale nu vor suporta costuri suplimentare, dar invers vor avea posibilitatea de a achita tarife reale, justificate şi argumentate din punct de vedere economic, din care vor fi excluse cheltuielile nejustificate. |
| ***5. Modul de încorporare a actului în cadrul normativ în vigoare*** |
| Modificarile la Regulamentul privind planificarea, aprobarea şi efectuarea investiţiilor urmează a fi aprobate prin Hotărîrea Consiliului de Administrație al ANRE pentru modificarea Hotărârii ANRE nr.283 din 15.11.2016. |
| ***6. Avizarea şi consultarea publică a proiectului*** |
| Proiectul de modificare a Regulamentului privind planificarea, aprobarea şi efectuarea investiţiilor va fi consultat cu părțile interesate în conformitate cu Legea privind transparența în procesul decizional nr. 238/2008 şi Legea cu privire la actele normative nr. 100/2017.  Propunerile şi obiecţiile care vor fi înaintate la proiectul Regulamentului privind planificarea, aprobarea şi efectuarea investițiilor vor fi incluse în sinteza obiecțiilor şi propunerilor.  Proiectul Regulamentului va fi supus expertizei juridice realizate de Ministerul Justiției şi expertizei anticorupție realizate de Centrul Național Anticorupție.  Totodată, conform exigențelor art. 17 din *Legea cu privire la Energetică nr. 174 din 21 septembrie 2017*, modificarea Regulamentului adoptat de către Consiliul de administrație al ANRE va fi supus înregistrării de stat de către Ministerul Justiției. |

**Director general**

**Veaceslav UNTILA**

1. Rapoartele titularilor de licență către ANRE. [↑](#footnote-ref-1)